CELEX: 62022TN0057
Language: hu
Date: 2022-01-28 00:00:00
Title: T-57/22. sz. ügy: 2022. január 28-án benyújtott kereset – Magyarország kontra Bizottság

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/57
            
         
      2022. január 28-án benyújtott kereset – Magyarország kontra Bizottság
      (T-57/22. sz. ügy)
      (2022/C 119/80)
      Az eljárás nyelve: magyar
      
         Felek
      
      
         Felperes: Magyarország (képviselők: Fehér M. Z. és Koós G., meghatalmazottak)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Bizottság az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2021. november 17-i (EU) 2021/2020 bizottsági végrehajtási határozatot (1) a Magyarországra vonatkozó azon részben, amely kizárja az uniós finanszírozásból a 2018–2019-es pénzügyi év tekintetében meghatározott pénzügyi támogatást „Az igényelt támogatáshoz való hozzáférés megállapítására irányuló ellenőrzések” és „A támogatás helyes kiszámítása az adminisztratív csökkentések és szankciók figyelembevételével” kulcsfontosságú ellenőrzések hiányosságaira hivatkozással, valamint
               
            
                  —
               
               
                  a Bizottságot kötelezze az eljárás költségeinek viselésére.
               
            
         Jogalapok és fontosabb érvek
      
      A Magyar Kormány álláspontja szerint Magyarország nem sértette meg az igényelt támogatáshoz való hozzáférés megállapítására irányuló ellenőrzésekre vonatkozó rendelkezéseket, és az egyes termelői szervezetek esetében nem számították ki helytelenül a forgalomba hozott termékek értékét. A Magyarország által követett gyakorlat megfelel az 543/2011 rendelet (2) 42. cikkében és 50. cikkének (7) bekezdésében foglalt előírásoknak. Az operatív programok támogathatóságának ellenőrzése tekintetében sem mutatható ki hiányosság, a magyar hatóság az 543/2011 rendelet 104. cikkének (2) bekezdésében előírtak szerint járt el.
      A második kulcsfontosságú ellenőrzési hiányosság („a támogatás helyes kiszámítása az adminisztratív csökkentések és szankciók figyelembevételével”) kapcsán tett megállapításokat érintően Magyarország megfelelő korrekciós intézkedéseket hajtott végre, ezért a 2018-as és 2019-es pénzügyi évekhez kapcsolódó kiadások tekintetében nem indokolt pénzügyi korrekció alkalmazása.
      
         (1)  HL 2021. L 413., 10. o.
      
      
         (2)  Az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendelet (HL 2011. L 157., 1. o.).